Diari Oficial de la Generalitat Valenciana


Sumari del DOGV 6311, del 15-07-2010 (2010/7510)

Concurs per a la selecció d'un urbanitzador per al desplegament i l'execució de l'actuació integrada de la unitat d'execució XVI de sòl urbà d'ús residencial de les normes subsidiàries.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/7510


Data del document
:   29-06-2010

Organisme emissor
:   Ajuntament de Banyeres de Mariola

Tipus de document
:   Concurs

Descriptors 

:   * Banyeres de Mariola

Concurs per a la selecció d'un urbanitzador per al desplegament i l'execució de l'actuació integrada de la unitat d'execució XVI de sòl urbà d'ús residencial de les normes subsidiàries. [2010/7510]  
a) Identitat de l'entitat Local adjudicatària del programa  
- Ajuntament de Banyeres de Mariola.  
- Domicili: Plaça de l'Ajuntament 1, 03203, Banyeres de Mariola (Alacant).  
- Telèfon: 267 066 359.  
- Fax: 535 218 590.  
- Pàgina web: .  
b) Identificació de les bases generals i particulars reguladores del programa d'actuació integrada  
Les bases generals seran les de l'annex II del Decret 67/2006, de 19 de maig.  
Les bases particulars són les aprovades per l'Acord del Ple de l'Ajuntament de Banyeres de Mariola del 30 de març del 2010. Es podrà obtindre un exemplar d'aquestes en la web municipal o en les oficines de l'Ajuntament.  
c) Lloc i idioma en què han de presentar-se les proposicions ajustades al model establit en les bases particulars  
Les proposicions dels interessats hauran de presentar-se en el model que consta com a annex a les bases particulars, en el Registre General de l'Ajuntament de Banyeres de Mariola, en horari de 09.00 a 14.00 hores, de dilluns a divendres, o en qualsevol altre dels registros previstos en l'article 38 de la Llei 30/1992, de 28 de novembre, així com de conformitat amb el que disposa l'article 80 del Reial Decret 1098/2001, de 12 d'octubre.  
Les proposicions dels interessats podran presentar-se tant en castellà com en valencià.  
d) Documentació acreditativa del compliment dels criteris de solvència tècnica, econòmica i financera, exigits per a ser admés al concurs  
La documentació acreditativa de la solvència econòmica i financera que ha d'aportar l'interessat serà l'establida en la clàusula X de les bases particulars.  
La documentació acreditativa de la solvència tècnica i professional que ha d'aportar l'interessat serà l'establida en la clàusula XI de les bases particulars.  
e) Documentació a presentar per cada concursant  
La documentació a presentar per cada concursant, inclosa la que és susceptible de valoració per a l'adjudicació de programa, és l'especificada en la clàusula XIV.  
Els concursants hauran d'incorporar a les seues propostes de programa una acta notarial acreditativa del sotmetiment a informació pública dels documents assenyalats en les lletres a, f, i si és procedent k, de l'article 126 de la Llei Urbanística Valenciana, durant el termini d'un mes, en la forma i amb els requisits establits en eixe precepte.  
f) Admissibilitat de variants  
No s'admetran variants.  
g) Criteris objectius d'adjudicació del programa  
Els criteris d'adjudicació del programa són els establits en la clàusula XV de les bases particulars.  
h) Garantia provisional  
Els concursants hauran de constituir una garantia provisional equivalent al 2% de l'estimació aproximada de les càrregues del programa, IVA no inclòs, l'import de la qual puja a 17.016 €.  
i) Garantia definitiva  
L'import de la garantia definitiva que haurà de depositar l'adjudicatari del programa, serà del 10% del valor de les càrregues d'urbanització.  
Este anunci s'inserirà, de conformitat amb l'article 132.2 de la Llei 16/2005, de 30 de desembre, al tauler d'anuncis de l'Ajuntament, en el Diari Oficial de la Unió Europea, i en el Diari Oficial de la Comunitat Valenciana.  
En compliment del que preveu l'article 291 del Decret 67/2006, de 19 de maig, s'inidica que la data d'enviament de l'anunci al Diari Oficial de la Unió Europea és el 29 de juny del 2010.  
Així mateix, advertir els concursants que el termini de presentació de proposicions serà de tres mesos a partir de la data d'enviament de l'anunci del concurs al Diari Oficial de la Unió Europea.  
Igualment, han d'incorporar a les seues propostes de programa l'acta notarial acreditativa del sotmetiment a informació pública dels documents assenyalats en les lletres a, f, i si és el cas, k, de l'article 126 de la Llei 16/2005, de 30 de desembre, i, abans de la informació pública, haver remés avís de l'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars de drets afectats per l'actuació proposada; tot això en els termes previstos en l'article 134 de la Llei 16/2005, de 30 de desembre.  
Banyeres de Mariola, 29 de juny del 2010.- L'alcalde: Antonio Belda Valero.